Viktor Kirpu
Viktor Kirpu (31. oktoober 1955 Tartu –11. oktoober 2018) oli eesti vehkleja ja vehklemistreener. Ta lõpetas aastal 1972 Tartu 6. Keskkooli ja aastal 1976 Tartu Riikliku Ülikooli kehakultuuriteaduskonna. Ta hakkas vehklemist harrastama aastal 1966 Tartu Laste ja Noorte Spordikoolis Tiit Räni juhendamisel. Aastatel 1967–1971 oli tema treeneriks Rein Kamarik, aastatel 1971–1976 Toomas Liivak ja aastatel 1976–1984 Klavdi Jadlovski.